Diari Oficial de la Generalitat Valenciana


Sumari del DOGV 8710, del 03-01-2020 (2019/12699)

Extracte de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les ajudes per a la realització d'estades vacacionals per a persones amb diversitat funcional.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8710

Data del DOGV
:   03-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/12263


Data del document
:   27-12-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 27 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les ajudes per a la realització d'estades vacacionals per a persones amb diversitat funcional. [2019/12772]  
BDNS (identif.): 489777.  
  
De conformitat amb el que es determina en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions http://www.pap.minhap.gob.es/bdnstrans/index.  
  
Primer. Beneficiaris  
Organitzacions o entitats privades sense ànim de lucre que desenvolupen estades vacacionals per a persones amb diversitat funcional i salut mental, que hauran d'estar inscrites en el Registre d'Entitats titulars d'Activitats d'Acció social, de la Conselleria d'Igualtat i Polítiques Inclusives, en el sector corresponent a persones amb discapacitat o diversitat funcional, abans de la finalització del termini de presentació de sol·licituds.  
  
Segon. Objecte  
És objecte de subvenció la realització d'estades vacacionals dirigides a persones amb diversitat funcional i salut mental que es desenvolupen durant l'any 2020.  
La duració de l'activitat objecte de subvenció ha de ser d'un mínim de quatre dies (tres nits) i, com a màxim, se subvencionaran deu dies (nou nits), independentment que l'activitat puga tindre una duració de més dies.  
  
Tercer. Bases reguladores  
Ordre 4/2017, de 13 de juliol (DOGV 8083, 13.07.2017), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes per a la realització d'estades vacacionals per a persones amb diversitat funcional.  
  
Quart. Quantia  
1. Les subvencions concedides, en virtut d'aquesta convocatòria, estan dotades amb un import global estimat d'1.020.000,00 euros.  
2. L'import de la subvenció s'ha de determinar en funció del nombre d'usuaris de l'activitat i els mòduls econòmics assenyalats en l'apartat nové de la resolució de convocatòria.  
  
Cinqué. Termini de presentació de sol·licituds  
El termini de presentació de sol·licituds és de vint dies naturals, a comptar des de l'endemà de la publicació d'aquesta resolució en extracte en el Diari Oficial de la Generalitat Valenciana.  
  
Sisé. Altres dades  
1. Presentació de sol·licituds: les sol·licituds de subvenció s'han de presentar exclusivament per via telemàtica.  
2. Documentació: la que figura en l'apartat cinqué de la resolució de convocatòria.  
El model de sol·licitud i document de domiciliació bancària estan a la disposició dels interessats en el portal de la Generalitat www.gva.es, accedint als apartats Guia Prop, Tràmits i serveis.  
3. Criteris de valoració: en l'avaluació de les sol·licituds es podrà obtenir un màxim de 100 punts, conformement amb el barem que estableix l'apartat huité de la resolució de convocatòria, però caldrà obtenir una puntuació mínima de 60 punts per a la concessió de la subvenció.  
  
València, 27 de desembre de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.